San Giuseppe Vesuviano

San Giuseppe Vesuviano è nu cummune taliano 'e 28.114 abetante d"a pruvincia 'e Napule dint'à Campania
Giugrafia
Sta a 28 km 'a Napule sott'à Muntagna è Somma-Vesuvio, ce se ppò arrivà cu 'a strada statale 268 d"o vesuvio e d"a Autostrada A30 Caserta-Salierno ascenno à Palma Campania. E' servuta pure da la ferruvia Circumvesuviana cu ddoje fermate : San Giuseppe e Casilli. Nun è cchiù in funzzione 'mmece 'a linea Torre Annunziata-Canciello de Ferruvie d'ò Stato.
Storia
'O terrieno 'e ll'attuale S.Giuseppe era na zzona agricula 'e ll'antico e gruosso feudo 'e Ottajano (ca mo se chiamma Ottaviano). Verzo 'a fine d"o Cincuciente cierte cittadine 'e ll'abbetato 'e Ottajano se spustajeno valle vicino 'e n'incrocio assaje traffecato furmato d"a strada ca da Ottajano purtava a Sarno e d"a strada ca 'a Avellino-Nola purtava 'e puorte 'e Torre Annunziata e Castellammare. P'ò gruosso traffeco 'e carre, se 'ncuminciattero 'a costruì assaje lucanne p"o ristorio d"e viannante e pure a cummercià.

Quinne chiano chiano se furmaje nu chiupp'è  case ca fuje chiammato "alli Boccia" probabbelmente d"o nomme 'e na famiglia ca 'nce teneva nu latifonno. 'A pupulazzione criscette aropp"o scoppio d"o Vesuvio quanne parte de l'abbetante è Ottajano circattero scampo 'int"e campagne circustante a valle d"o paese e quinne cchiù luntane d"o Vesuvio.

Ô 1675, aropp"a costruzzione d"a parrocchia addedecata 'o santo, 'o rione pigliaje 'o nomme 'e "San Giuseppe". 'Int"o 1893, durante 'o regno 'e Umberto I, 'nce fuje ò Decreto Riale cu nummenaje cumune libbero.Ô 1906 fuje 'nparte rruvvinate d"o scoppio d"o vesuvio e pò refavvrecato:ô 1923 fuje miso 'nzieme 'a mpresa cumunale 'o motto Ex Flammis Orior.
Perzone fammose
 Annibale Giordano
 Gennaro Auricchio
 Gino Ceschelli
 Enzo Bonagura 
 Fabio Fulco
 Michele Miranda

'O sinnaco
'O sinnaco do cumune 'e San Giuseppe Vesuviano è Commissari Prefettizi d"o 17 'e gennaio 2011.
Economia
L'economia d"o cumune se basa 'ncopp'ò cummercio. O' paese è canusciuto 'ntutt'Italia per lo grande commercio de panne, pezze e pezzolle. 'Nce se trovane nu zeffunno de ditte de vennita a dittaglie e 'ngrosse de tessute de tutte li tipe, vestite pè uommene e femmene. Biancheria pè la casa e pe lu curredo. 
Pupulazzione
Pupulazzione censita

 Jonte 'a fore 
 Santuario 'e san Giuseppe
 Primavera Sangiuseppese, nu libbro 'e Francesco Ambrosio, a disposizione gratisse online, ncopp' 'a storia d"o paese d"o doppoguerra ad ogge
 Foto d"o 1956, n'istantanea ncopp' 'o paese 'e ll'anno 1956 (a cura 'e Francesco Ambrosio)
 Area Vesuvio

category:giugrafia
category:Comune d''a Campania
category:Comune d''a pruvincia 'e Napule